laion/Wikipedia-Exotic huggingface dataset:
তামাবিল

তামাবিল হচ্ছে বাংলাদেশের সিলেট অঞ্চলের সীমান্তবর্তী একটি এলাকা, যা জাফলং যাবার ৪ কিলোমিটার আগে অবস্থিত। এখান থেকে ভারতের পাহাড়, ঝর্ণা ছাড়াও অনেক দর্শনীয় স্থান অবলোকন করা যায়। তামাবিলের সবচেয়ে কাছের নদীটির নাম তাইরঙ্গল। সিলেটের সীমান্তবর্তী গোয়াইনঘাট উপজেলায় তামাবিল অবস্থিত। বাংলাদেশের সিলেট শহর থেকে ৫৪ কিলোমিটার দূরে অবস্থিত তামাবিল হচ্ছে সিলেট-শিলং সড়কের একটি সীমান্ত চৌকি। এটি বাংলাদেশ এবং ভারতের মেঘালয় রাজ্যের মধ্যে অবস্থিত। শিলিং থেকে এর দুরত্ব ৮২ কিলোমিটার এবং ঢাকা থেকে ৩০০ কিলোমিটার। তামাবিল বাংলাদেশের সীমান্তবর্তী এলাকা হওয়ায় এখান থেকে সরাসরি ভারতের পাহাড়, পর্বত, ঝর্ণা, জলপ্রপাত দেখা যায়। সীমান্তের ওপারে অনেক গুলো জলপ্রপাত রয়েছে এই জলপ্রপাত গুলো বিকাল বেলা ও গোধূলির সময় দেখতে চমৎকার লাগে। নয়নাভিরাম এসব দৃশ্য দেখতে প্রতিদিন শত শত দর্শনার্থী ভিড় জমায় তামাবিল সীমান্তে। কয়লা ও সাদা পাথর সহ অন্যান্য পাথর এই স্থলবন্দর দিয়ে ভারত থেকে আমদানি করা হয় যা সমগ্র বাংলাদেশের বিভিন্ন জায়গায় স্থলপথ এর মাধ্যমে সরবরাহ করা হয় ,এটি বাংলাদেশের শেষ বাড়ি, যা বাংলাদেশ–ভারত সীমান্তে অবস্থিত, এবং জৈন্তা হিল রিসোর্টের জন্য বিখ্যাত। উইকিমিডিয়া কমন্সে তামাবিল সংক্রান্ত মিডিয়া রয়েছে। তামাবিল স্থল বন্দর সীমান্ত এলাকা জৈন্তা হিল রিসোর্ট বাংলাদেশের শেষ বাড়ি সীমান্তে অপেক্ষারত কয়লার গাড়ি তামাবিলের পাহাড়ি এলাকা তামাবিল স্থল বন্দর "জৈন্তাপুর উপজেলা"। www.sylhet.gov.bd।  Bindloss, Joe; Elliott, Mark; Horton, Patrick; James, Kate (২০০৯)। "Northeast of Dhaka"। Northeast India। Lonely Planet (প্রকাশিত হয় নভে ১, ২০০৯)। পৃষ্ঠা 300। আইএসবিএন 9781741793192। ওসিএলসি 731797886। সংগ্রহের তারিখ জুন ২৯, ২০১৬।  "সিলেট-তামাবিল মহাসড়কে কয়েক হাজার গর্ত"। শামসুল হুদা। দৈনিক নয়া দিগন্ত। সংগ্রহের তারিখ ২ ডিসেম্বর ২০১৪। [স্থায়ীভাবে অকার্যকর সংযোগ] "সিলেটের তামাবিল স্থলবন্দর দিয়ে কয়লা আমদানি কমেছে"। দৈনিক প্রথম আলো। ১৬ মে ২০২০ তারিখে মূল থেকে আর্কাইভ করা। সংগ্রহের তারিখ জুলাই ২৮, ২০১৩।
খতিয়ান

খতিয়ান হচ্ছে একটি হিসাবনিকাশের পাকা বইতে প্রতিষ্ঠানের যাবতীয় লেনদেনগুলোর বিভন্ন প্রকার পক্ষসমূহকে পৃথক পৃথক শিরোনামের আওতায় শ্রেনীবদ্ধভাবে এবং সংক্ষিপ্তকারে লিপিবদ্ধ করা। এক কথায় খতিয়ান হচ্ছে একটি প্রতিষ্ঠানের সকল হিসাবের সমষ্টিগত রুপ। তবে বাংলাদেশে হিসেবের বই ছাড়া জমির মালিকানার বিবরণকেও খতিয়ান বলা হয়। সাধারণ ছক আদর্শ বা চলমান জের ছক দেখাও সাধারণ খতিয়ান সহকারী খতিয়ান হিসাবরক্ষণ বিশেষ জাবেদা ডেবিট এবং ক্রেডিট From the English dialect forms liggen or leggen, to lie or lay; in sense adapted from the Dutch substantive legger  এই নিবন্ধটি একটি প্রকাশন থেকে অন্তর্ভুক্ত পাঠ্য যা বর্তমানে পাবলিক ডোমেইনে: চিসাম, হিউ, সম্পাদক (১৯১১)। "Ledger"। ব্রিটিশ বিশ্বকোষ (১১তম সংস্করণ)। কেমব্রিজ ইউনিভার্সিটি প্রেস। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Business Owner's Toolkit: General Ledger. (n.d.). Business Owner's Toolkit. Retrieved March 29, 2011, from https://web.archive.org/web/20120315040905/http://www.toolkit.com/small_business_guide/sbg.aspx?nid=P06_1450 General Ledger Entries. (n.d.). NetMBA Business Knowledge Center. Retrieved March 30, 2011, from http://www.netmba.com/accounting/fin/process/ledger/ General Ledger: Small Business Accounting . (n.d.). Starting a Small Business - BusinessTown Small Business Assistance. Retrieved March 31, 2011, from https://web.archive.org/web/20150108165323/http://www.businesstown.com/accounting/basic-general.asp উইকিমিডিয়া কমন্সে খতিয়ান সংক্রান্ত মিডিয়া রয়েছে। উইকিঅভিধানে খতিয়ান শব্দটি খুঁজুন।
বীরশ্রেষ্ঠ মোস্তফা কামাল স্মৃতি জাদুঘর

বীরশ্রেষ্ঠ মোহাম্মদ মোস্তাফা কামালের স্মৃতি ধরে রাখার জন্য ২০০৮ সালের শুরুর দিকে বীরশ্রেষ্ঠ সিপাহি মোহাম্মদ মোস্তফা কামাল স্মৃতি জাদুঘর ও গ্রন্থাগারটি স্থাপিত হয়। ভোলা শহর থেকে প্রায় সাত কিলোমিটার দূরে আলীনগর ইউনিয়নের মোস্তফা নগরে বীরশ্রেষ্ঠ মোস্তফা কামাল স্মৃতি জাদুঘর ও গ্রন্থাগারটি অবস্থিত। সাত বীরশ্রেষ্ঠ ও তিন ভাষাশহীদের জন্মস্থানে জাদুঘর ও লাইব্রেরি নির্মাণ প্রকল্পের আওতায় ৫৭ লাখ টাকা ব্যয়ে ২০০৮ সালের ৩ মে বীরশ্রেষ্ঠ সিপাহি মোহাম্মদ মোস্তফা কামাল গ্রন্থাগার ও স্মৃতি জাদুঘর নির্মাণ করা হয়। ভবিষ্যৎ প্রজন্মের কাছে মুক্তিযুদ্ধ ও বীরশ্রেষ্ঠদের ইতিহাস ছড়িয়ে দেওয়ার লক্ষ্যে এটি নির্মিত হয়। জাদুঘরে রক্ষিত স্মৃতিচিহ্ন আর বই নতুন প্রজন্মের কাছে মুক্তিযুদ্ধের ইতিহাস তুলে ধরার কাজটি করে যাচ্ছে।নানা ধরনের বইয়ের মধ্যে প্রতিটি বিষয়ের জন্য রয়েছে আলাদা আলাদা আলমারি। প্রতিটি আলমারিতে রয়েছে বিষয়ভিত্তিক নাম, যা দেখে যে বই প্রয়োজন, তা পাওয়া যাবে। রয়েছে জীবনী, উপন্যাস, ধর্মীয়, বিজ্ঞান ও তথ্যপ্রযুক্তি, রচনাবলি, মুক্তিযুদ্ধ, সাধারণ জ্ঞান, শিশুসাহিত্য, কবিতাসমগ্রসহ নানা ধরনের বই। বইয়ের পাশাপাশি পড়ার জন্য বড় মিলনায়তনকক্ষে ছোট ছোট টেবিল সাজানো আছে। সাজানো বইয়ের এক পাশে রয়েছে বীরশ্রেষ্ঠর ব্যবহূত সামগ্রী আর ছবি। বই ছাড়াও এই পাঠাগারে রয়েছে প্রতিদিনের জাতীয় দৈনিক পড়ার সুযোগ। সরকারী ছুটির দিন ছাড়া জাদুঘরটি প্রতিদিন সকাল ১০টা থেকে বিকাল ৪ টা পর্যন্ত সকলের জন্য উন্মুক্ত থাকে| "মোস্তফা কামাল (বীরশ্রেষ্ঠ)"। bn.wikipedia.org।  "বীরশ্রেষ্ঠর জাদুঘরে একদিন"। দৈনিক প্রথম আলো। ২০১৬-০৩-০৪ তারিখে মূল থেকে আর্কাইভ করা। সংগ্রহের তারিখ ০৮-০১-২০১১।  এখানে তারিখের মান পরীক্ষা করুন: |সংগ্রহের-তারিখ= (সাহায্য) "কেমন আছে বীরশ্রেষ্ঠ মোস্তফা কামালের পরিবার"। দৈনিক কালের কণ্ঠ। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৬ জানুয়ারি ২০১১।
শ্রেকহর্ন

শ্রেকহর্ন (জার্মান ভাষায়: Schreckhorn) সুইজারল্যান্ডে অবস্থিত আল্পস পর্বতমালার একটি পর্বত। এটির উচ্চতা ৪০৭৮ মিটার। এটি বেয়ার্নে ক্যান্টন এর সর্বোচ্চ পর্বত। এছাড়া ইউরোপ এবং আল্পস পর্বতমালার সর্বাধিক উত্তরের চার হাজার মিটার উচ্চতাবিশিষ্ট পর্বত এটি। সুইজারল্যান্ডের গ্রিনডেনভাল্ড গ্রাম থেকে ১০ কিলোমিটার দক্ষিণ-পশ্চিমে অবস্থিত শ্রেকহর্ন। এর দুইপাশে আপার ও লোয়ার গ্রিনডেলভাল্ড হিমবাহ অবস্থিত। এই অঞ্চলে জনবসতি নেই বললেই চলে। বিস্তীর্ণ অঞ্চল হিমবাহ দ্বারা পরিবেষ্টিত। লাউটারারহর্ন শৃঙ্গটি শ্রেকহর্ন থেকে খুব নিকটে অবস্থিত এবং এটির উচ্চতাও শ্রেকহর্নের প্রায় সমান। বেয়ার্নিজ আল্পসের সর্বোচ্চ শৃঙ্গ ফিন্সটারারহর্ন, শ্রেকহর্ন থেকে ১০ কিলোমিটার দক্ষিণে। ১৮৬১ সালে সর্বপ্রথম লেস্লি স্টেফেন শ্রেকহর্নের শীর্ষে আরোহণ করেন। তাঁর দলে আরো ছিলেন উলরিখ কাউফম্যান, ক্রিশ্চিয়ান মাইকেল এবং পিটার মাইকেল। তাদের ব্যবহৃত গতিপথ পরবর্তি পঞ্চাশ বছর ধরে ব্যবহৃত হলেও বর্তমানে কদাচিৎ ব্যবহার করা হয়। ধারণা করা হয় এর আগেও সুইজারল্যান্ডের প্রকৃতিবিশেষজ্ঞ ইয়োসেফ হুগি ১৮২৮ সালে শ্রেকহর্ন শীর্ষে আরোহণ করেন এবং ভূতাত্ত্বিক পিয়েরে ইয়ান এডওয়ার্ড ডেসোর ও তাঁর দল ১৮৪২ সালে এই অভিযান চালান। তবে ডেসোর পরবর্তিকালে লিখেছেন যে তারা সম্ভবত ভুল করে লাউটারারহর্নের একটি শীর্ষে আরোহণ করেছেন। ১৯০২ সালের জুলাই-এ দক্ষিণ-পশ্চিম পার্শ্ব দিয়ে শ্রেকহর্নে সর্বপ্রথম আরোহণ করেন জন উইক্স, এডওয়ার্ড ব্র্যানবি এবং ক্লাউডি উইলসন। তারা খুব খাড়া পার্শ্ব দিয়ে কোনরকম স্থানীয়দের সাহায্য ছাড়াই শীর্ষে উঠতে চেয়েছিলেন এবং এক্ষেত্রে তারা সফলও হয়েছিলেন। এই গতিপথটিই বর্তমানে পর্বতারোহীরা বেশি ব্যবহার করে। শ্রেকহর্নের উত্তর-পশ্চিম পার্শ্ব দিয়ে সর্বপ্রথম আরোহণ করেন জন স্ট্যাফোর্ড অ্যান্ডারসন এবং জর্জ বেকার। তাদের সহযোগী ছিলেন উলরিখ আল্মের এবং আলোয়েস পলিঙ্গার। ১৮৮৩ সালের অগাস্টে তারা এই অভিযান চালান। Retrieved from the Swisstopo topographic maps. The key col is the Finsteraarjoch (3,286 m). Retrieved from Google Earth. The nearest point of higher elevation is northwest of the Finsteraarhorn. Helmut Dumler,Willi P. Burkhardt, Les 4000 des Alpes, আইএসবিএন ২-৭০০৩-১৩০৫-৪ Dumler, Helmut and Willi P. Burkhardt, The High Mountains of the Alps, London: Diadem, 1994 Engel, Claire: Mountaineering in the Alps, London: George Allen and Unwin, 1971 উইকিমিডিয়া কমন্সে শ্রেকহর্ন সংক্রান্ত মিডিয়া রয়েছে। The Schreckhorn on SummitPost Sunset on the Schreckhorn Paragliding around the Schreckhorn Schreckhorn in beautiful evening light Schreckhorn reflected in the Bachalpsee
রাজকুমার হিরানী

রাজকুমার হিরানী (সিন্ধি: حراتر راج ڪمار; জন্ম: ২০ নভেম্বর, ১৯৬২) ভারতের জাতীয় চলচ্চিত্র পুরস্কার (ভারত) এবং ফিল্মফেয়ার পুরস্কার প্রাপ্ত হিন্দি ছবির পরিচালক, চিত্রনাট্যকার এবং ফিল্ম এডিটর। তিনি মুন্না ভাই এমবিবিএস (২০০৩), লাগে রাহো মুন্না ভাই (২০০৬), থ্রি ইডিয়টস (২০০৯), পিকে (২০১৪) ও সঞ্জু (২০১৮) এর জন্য ব্যাপক পরিচিত। রাজকুমার হিরানীর (রাজু হিরানী নামে পরিচিত) জন্ম ১৯৬২ সালের ২০ নভেম্বর নাগপুরে সিন্ধি পরিবারে। তার পরিবারের আদিনিবাস ছিল পাকিস্তানের সিন্ধ প্রদেশের নওশহরো ফিরোজি জেলায়। তার বাবা সুরেশ হিরানী নাগপুরে একটি টাইপিং ইন্সটিটিউট পরিচালনা করেন। হিরানীর বয়স যখন ১৪ তখন তার পরিবার পাকিস্তানের সিন্ধ থেকে ভারতে চলে আসেন। রাজকুমার হিরানী মহারাষ্ট্র, নাগপুরের সেন্ট ফ্রান্সিস ডিসেলস হাই স্কুলে পড়াশোনা শুরু করেন। তার প্রকৌশলী কিংবা চিকিৎসা বিষয়ে পড়ার জন্য প্রয়োজনীয় নম্বর ছিলো না। বাধ্য হয়েই সায়েন্স ব্যাকগ্রাউন্ড ছেড়ে চলে গেলেন কমার্সে । আশেপাশের বন্ধুরা সবাই – তোর জীবন পুরা ব্যর্থ। সায়েন্সে পড়েও ইঞ্জিনিয়ার হতে পারলি না ???ইত্যাদি বলে উপহাস করতে লাগলো। মানুষটার কাছে তখন এই উপহাসের কোনো জবাব ছিলো না। শুধুই নির্বাক হয়ে থাকতেন। বাবার নির্দেশে ভর্তি হলেন সিএ (CA- Chartered Account) তে । কিন্তু, সিএ পড়তে এসে দেখলেন – সংখ্যার হিসাব- নিকাশ কিছুই তার মাথায় ঢুকছে না। তাই পরীক্ষার আগের দিন ভয়ে ভয়ে এসে বাবা বললেন – বাবা আমি কাল পরীক্ষা দিবো না “কমার্সের কোনো কিছুই আমার মাথায় ঢুবছে না” । ছেলের এই কথা শুনে বাবা মোটেও রাগ করলেন না বরং বললেন – পরীক্ষা দেওয়ার ইচ্ছা না থাকলে দিও না। কাল থেকে আমাকে কাজে সাহায্য করো। ছেলে মহাখুশীতে রাজি হয়ে গেলেন। বাবাকে টাইপরাইটিং ইন্সটিটিউটে সাহায্য করার পর হাতে থাকতো অফুরন্ত সময়। কলেজে কিছু বন্ধুর সাথে পরিচয় ঘটলো যারা থিয়েটার করতো। সেসব বন্ধুদের সাথে ভর্তি হলেন থিয়েটারে। সেই থিয়েটারেই খুঁজে পেলেন তার সুখের ঠিকানা। তারপর বন্ধুরা মিলে খুলে ফেললেন একটি থিয়েটার গ্রুপ। নাম দিলেন আওয়াজ। থিয়েটারের প্রতি ছেলের মারাত্নক আগ্রহ দেখে বাবা ছেলেকে পুনে শহরের Film and Television Institute of India ( FTII) তে ভর্তি হওয়ার জন্য বলেন। FTII তে প্রথমবার এপ্লাই করেন ডিরেক্টর ফ্যাকাল্টিতে। কিন্তু, তখন ডিরেক্টর পদে ৮ টি সিটের বিপরীতে ছিল হাজার হাজার ছাত্র। তাই ডিরেক্টর পদে চান্স পেলেন না। পরের বছর তিনি এপ্লাই করলেন এডিটিং ফ্যাকাল্টিতে কারণ, তখন এডিটিং এ খুব কম ছাত্রই এপ্লাই করতো । সেবার চান্সও হয়ে গেলো এবং চলে গেলেন FTII এ এডিটিং এর উপর পড়াশোনা করতে । "Aiming to Please"। Hindustan Times। ১৫ জুলাই ২০১১ তারিখে মূল থেকে আর্কাইভ করা। সংগ্রহের তারিখ ২২ ডিসেম্বর ২০১০।  "রাজকুমার হিরানীর জীবন গাথা"। বাংলা নিউজ। [স্থায়ীভাবে অকার্যকর সংযোগ] উইকিমিডিয়া কমন্সে রাজকুমার হিরানী সংক্রান্ত মিডিয়া রয়েছে। ইন্টারনেট মুভি ডেটাবেজে রাজকুমার হিরানী (ইংরেজি)
দ্য পার্ক চেন্নাই

দ্য পার্ক চেন্নাই হলো ভারতের পাঁচ তারা বিলাসবহুল হোটেলগুলোর মধ্যে অন্যতম একটি যেটা চেন্নাইয়ের আন্না সালাই অঞ্চলে অবস্থিত। এপিজে সুরেন্দ্র গ্রুঅএর এই হোটেলটি প্রায় ১,০০০ মিলিয়ন টাকার বিনিয়োগে ১৫ই মে ২০০২ সালে খোলা হয়। আজ যেখানে দি পার্ক হোটেল দাড়িয়ে আছে, আগে সেখানে ১৯৪০ সাল থেকে জেমিনি স্টুডিওস নামে একটি ঐতিহাসিক ফিল্ম স্টুডিও অবস্থিত ছিল। এস. এস. ভাসান নামে একজন তামিল চলচ্চিত্র নির্মাতা তার বন্ধু, কে. সুব্রামানিয়াম এর কাছ থেকে মোশন পিকচার প্রডিউসার কম্বাইনস ষ্টুডিওটি ₹ ৮৬,৪২৭-১১-৯ টাকা দিয়ে কেনে যেটা ১৯৪০ সালে একটি অগ্নিকান্ডে ক্ষতিগ্রস্ত হয়। ষ্টুডিওটি পুনর্নির্মাণ করা হয় এবং জেমিনি স্টুডিওস নামে খোলা হয় যেটা পরে পুরো উপমহাদেশের একটি অন্যতম কাল্পনিক চলচ্চিত্র উৎপাদন কেন্দ্র হয়ে দাড়ায়। ৯০ এর দশকে দুটি ভবন স্টুডিও প্রাঙ্গনের কোণে নির্মিত হয় যেটা ক্রেতাদের মধ্যে প্রতিকূল বলে মনে করা হয়। ২১ শতকে কলকাতা ভিত্তিক পার্ক গ্রুপ অফ হোটেলস এই প্রাঙ্গনে তিন তারকা সম্পত্তি টা কেনে এবং সেটাকে একটি পাঁচ তারকা বিলাসবহুল হোটেল এ পরিনত করে ২০০২ সালে ১৫ই মে উদ্বোধন করে। একই বছর ইন্ডিয়ান ব্যাঙ্ক, এর বাকি ব্লক গুলো নিলামের প্রস্তুতি করে যার মুল্য ধার্য করা হযেছিল ₹ ৯৩০ মিলিয়ন। হোটেলটির কর্পোরেশন অফ চেন্নাই এর সাথে আইনি যুদ্ধ হয় একটি ওপেন স্পেস রিসার্ভেসন (ও এস আর) ল্যান্ড নিয়ে যেখানে হোটেল এর ঘের যৌগ প্রাচীরের সাথে ঝরনা নির্মাণ করা হযেছিল। এই শিল্প-ধারণা যুক্ত বুটিক হোটেলটিতে  ১২৭ টি ডিলাক্স রুম, ৩১ টি বিলাসিতা কক্ষ, ৪১ টি বাসভবন কক্ষ, ৬ টি স্টুডিও সংকলন, ৫ টি শোভন সংকলন, ৩ টি প্রধান সংকলন এবং 1 টি প্রেসিদেন্সিয়াল স্যুট সহ ২১৪ টি কক্ষ আছে। হোটেলে ডাইনিং সুবিধা বলতে লোটাস নামে একটি থাই রেস্তঁরা, দি ৬০১ (সিক্স ও ওয়ান) বার, দি পাস্তা-চকো বার এবং দি আকুয়া রেস্তঁরা আছে। শহরের চামড়া শিল্পকে শ্রদ্ধাজ্ঞাপন করে হোটেলটিতে লেদার বার নামে একটি বার আছে। হোটেল এ একটি শপিং মল ও আছে। ২০০৬ সালে ফোর্বস, চেন্নাই এর দি পার্ক হোটেলে অবস্থিত এট্রিয়াম কে তার মেনুর জন্য যেটা সাজিয়ে ছিল ইতালীয় শেফ আন্তনিও কার্লুসিও, ভারতের সব চেয়ে দামী ১০ টি রেস্তোঁরার মধ্যে একটির আক্ষা দেয়। "Category : 5 Star Delux"। List of Approved Hotels as of : 06/01/2013. Ministry of Tourism, Government of India.। ১৮ জানুয়ারি ২০১৩ তারিখে মূল থেকে আর্কাইভ করা। সংগ্রহের তারিখ 6 Jan 2013।  এখানে তারিখের মান পরীক্ষা করুন: |সংগ্রহের-তারিখ= (সাহায্য) "Premium boutique hotel in Chennai"। The Hindu (Chennai: The Hindu).। 16 May 2002। সংগ্রহের তারিখ 4 Dec 2011।  এখানে তারিখের মান পরীক্ষা করুন: |সংগ্রহের-তারিখ= (সাহায্য) Muthiah, S. (8 July 2002). (16 May 2002)। "Recalling what Gemini did"। The Hindu (Chennai: The Hindu).। সংগ্রহের তারিখ 3 Feb 2012।  এখানে তারিখের মান পরীক্ষা করুন: |সংগ্রহের-তারিখ= (সাহায্য) "Hotel's petition against Chennai Corporation dismissed"। The Hindu (Chennai: The Hindu).। 25 June 2010। সংগ্রহের তারিখ 4 Aug 2012।  এখানে তারিখের মান পরীক্ষা করুন: |সংগ্রহের-তারিখ= (সাহায্য) "The Park Hotel Chennai"। cleartrip.com।  "Park Hotels launches Chennai property"। Business Line (Chennai: The Hindu).। 16 May 2002। সংগ্রহের তারিখ 4 Aug 2012।  এখানে তারিখের মান পরীক্ষা করুন: |সংগ্রহের-তারিখ= (সাহায্য) Saabira, Chaudhuri (18 December 2006).। "International Dining: India's Most Expensive Restaurants"। Forbes.।  দাপ্তরিক ওয়েবসাইট
ভাইসমিস

ভাইসমিস (জার্মান ভাষায়: Weissmies) সুইজারল্যান্ডের ভ্যালিস ক্যান্টনে অবস্থিত আল্পস পর্বতমালার একটি পর্বত। এটির উচ্চতা ৪০১৭ মিটার। এই পর্বতমালার পূর্বের দিকে অবস্থিত একমাত্র চার হাজার উচ্চতাবিশিষ্ট পর্বত এটি। ভাইসমিস আল্পস পর্বতমালার মূল চাইনের অবস্থিত। এই পর্বতপ্রাচীরের পশ্চিমে সাস্টাল উপত্যকা এবং পূর্বে সিমপ্লন উপত্যকা অবস্থিত। ভাইসমিস ছাড়াও এর আরো দুইটি শীর্ষ রয়েছে, এগুলো পর্বতপ্রাচীরের উত্তরের দিকে অবস্থিত এবং উচ্চতাও প্রায় সমান। এগুলোড় নাম ল্যাগিনহর্ন এবং ফ্লেটশহর্ন। সাস্টাল উপত্যকা ঘিরে অবস্থিত দশটি চার হাজার মিটার উচ্চতাবিশিষ্ট পর্বতের অন্যতম এই ভাইসমিস। এর পশ্চিমে ডম পর্বত রয়েছে, যা আল্পস পর্বতমালার তৃতীয় সর্বোচ্চ পর্বত। ইয়াকোব ক্রিশ্চিয়ান হাউজার এবং পিটার ইয়োসেফ ১৮৫৫ সালে সর্বপ্রথম ভাইসমিসে আরোহণ করেন। তবে সেসময় স্থানীয়রা বিশ্বাস করতে চাননি যে তাদের সহায়তা ছাড়াই পর্বতারোহী দুইজন শীর্ষে আরোহণ করেছেন। তখন তারা ইয়াকোব এবং পিটারের গতিপথ দিয়ে শীর্ষে আরোহণ করে দেখলেন যে আসলেই ঐ দুই পর্বতারোহী শীর্ষে আরোহণ করেছেন। ভাইসমিসের পূর্ব পৃষ্ঠ দিয়ে সর্ব প্রথম আরোহণ করেন পিবেলস, জ্যাকসন এবং মার্গারেট। তাদের সহযোগী ছিলেন শ্লেগেল, রুবি এবং মার্টিন। ১৮৭৬ সালের অক্টোবরে তাদের এই অভিযান পরিচালিত হয়। তবে এর চাইতেও কঠিন হল দক্ষিণ পৃষ্ঠ দিয়ে আরোহণ করা। ১৮৮৪ সালে এই পথ দিয়ে আরোহণ করেন সি. এইচ. উইলসন, বুর্গেনার এবং ফুরার। এর দুই সপ্তাহ পরে আরো তিন পর্বতারোহী উত্তরের পৃষ্ঠ দিয়ে পর্বতটির শীর্ষে আরোহণ করেন। Dumler, Helmut and Willi P. Burkhardt, The High Mountains of the Alps, London: Diadem, 1994 Retrieved from the Swisstopo topographic maps. The key col is the Mondellipass (2,832 m). Retrieved from Google Earth. The nearest point of higher elevation is east of the Lenzspitze. Helmut Dumler,Willi P. Burkhardt, Les 4000 des Alpes, আইএসবিএন ২-৭০০৩-১৩০৫-৪ উইকিমিডিয়া কমন্সে ভাইসমিস সংক্রান্ত মিডিয়া রয়েছে। ভাইসমিস - Distantpeak.com ভাইসমিস - SummitPost ভাইসমিসে আরোহণের গতিপথের বর্ণনা
ঋজুক জলপ্রপাত

ঋজুক জলপ্রপাত বা ঋজুক ঝর্ণা বাংলাদেশের পার্বত্য চট্টগ্রামের অন্তর্গত বান্দরবানের রুমা উপজেলায় অবস্থিত একটি প্রাকৃতিক জলপ্রপাত। এই জলপ্রপাতটি বান্দরবান শহর থেকে ৬৬ কিলোমিটার দূরে এবং রুমা উপজেলা থেকে ৭ কিলোমিটার দূরে পান্তলা মৌজায় অবস্থিত। প্রায় ৩০০ ফুট উচ্চতা হতে জলধারা সাঙ্গু নদীতে প্রবাহিত হয়। এই জলপ্রপাতে সারা বছর পানি থাকে। তবে, জুলাই- আগস্ট মাসে জলপ্রবাহ সব থেকে বেশি থাকে। এ জলপ্রপাতের পানি শীতল। বাংলাদেশের জলপ্রপাতসমূহের তালিকা। "Rijuk Waterfall"। সংগ্রহের তারিখ ১৩ জানুয়ারি ২০১৫।  "বান্দরবান : ছবির চেয়েও সুন্দর অন্য এক বাংলাদেশ"। শামসুল হুদা। নয়া দিগন্ত। সংগ্রহের তারিখ ২০ জুলাই ২০১৪। [স্থায়ীভাবে অকার্যকর সংযোগ] "দর্শনীয় স্থান"। ২৪ ডিসেম্বর ২০১৩ তারিখে মূল থেকে আর্কাইভ করা। সংগ্রহের তারিখ ১৩ ডিসেম্বর ২০১৪।  "এক নজরে বান্দরবান"। বাংলাদেশ জাতীয় তথ্য বাতায়ন। ৫ ফেব্রুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ১৩ ডিসেম্বর ২০১৪।  "Rijukjiri/ Rijuk Waterfall"। ২৩ ডিসেম্বর ২০১৪ তারিখে মূল থেকে আর্কাইভ করা। সংগ্রহের তারিখ ১৩ জানুয়ারি ২০১৫।  উইকিভ্রমণে ঋজুক জলপ্রপাত সম্পর্কিত ভ্রমণ নির্দেশিকা রয়েছে। বান্দরবান জেলার সরকারি ওয়েব।
মার্চেন্ট ডি ল্যাঞ্জ

মার্চেন্ট ডি ল্যাঞ্জ (জন্ম: ১৩ অক্টোবর, ১৯৯০) ট্রান্সভাল প্রদেশের তানিন এলাকায় জন্মগ্রহণকারী দক্ষিণ আফ্রিকার ক্রিকেটার। দক্ষিণ আফ্রিকা ক্রিকেট দলের অন্যতম সদস্য হিসেবে তিনি ডানহাতি ফাস্ট বোলিং করে থাকেন। এছাড়াও, নিচের সারির কার্যকরী ব্যাটসম্যান হিসেবে ডানহাতে ব্যাটিং করেন। ডি ল্যাঞ্জ দীর্ঘদেহী ডানহাতি ফাস্ট বোলার। সুইং ও নিখুঁত বোলিংয়ে দক্ষ তিনি। ক্রিকেট জীবনে প্রবেশের পূর্বে বর্শানিক্ষেপকারক ছিলেন। এরফলে স্বল্পপাল্লার দৌঁড় প্রয়োগেই নিয়মিতভাবে ১৪৫-১৫০ কিমি/ঘ গতিবেগে নিয়মিতভাবে বোলিং করতে সক্ষমতা দেখাচ্ছেন। প্রথম-শ্রেণীর ক্রিকেটে অভিজ্ঞতা কম থাকা স্বত্ত্বেও তাকে শ্রীলঙ্কার বিপক্ষে অন্তর্ভুক্ত করা হয়। ভার্নন ফিল্যান্ডারের আঘাতপ্রাপ্তির ফলে তাকে শেষ মুহুর্তে দ্বিতীয় টেস্টে অভিষিক্ত করা হয়। তিনি এর যোগ্য জবাব দেন ও খেলায় তিনি ১২৬ রানে ৮ উইকেট পান। তন্মধ্যে প্রথম ইনিংসেই ৭/৮১ পান। তার এ বোলিং পরিসংখ্যান ২০১১ সালের টেস্ট ক্রিকেটে সেরা ছিল। ১৯ ফেব্রুয়ারি, ২০১২ তারিখে হ্যামিল্টনে নিউজিল্যান্ডের বিপক্ষে টুয়েন্টি২০ আন্তর্জাতিকে অভিষেক ঘটে। খেলায় তিনি মার্টিন গাপটিলের উইকেট পেয়েছিলেন। "2nd Test: South Africa v Sri Lanka at Durban, Dec 26-30, 2011"। Cricinfo। সংগ্রহের তারিখ ২৭ ডিসেম্বর ২০১১।  "De Lange tops role models"। The Age। ২৮ ডিসেম্বর ২০১১। সংগ্রহের তারিখ ২৮ ডিসেম্বর ২০১১।  "New Zealand vs South Africa - 20-20, 2nd T20I, Seddon Park, Hamilton, New Zealand, Sun, 19 Feb 2012"।  ক্রিকেটআর্কাইভে মার্চেন্ট ডি ল্যাঞ্জ (সদস্যতা প্রয়োজনীয়) (ইংরেজি) ইএসপিএনক্রিকইনফোতে মার্চেন্ট ডি ল্যাঞ্জ (ইংরেজি) player profile of marchant-de-lange
বর্শা নিক্ষেপ

বর্শা নিক্ষেপ ট্র্যাক অ্যান্ড ফিল্ডের একটি ক্রীড়াবিভাগ যাতে হাল্কা নকশার তৈরি বর্শা ব্যবহৃত হয়। এ ক্রীড়াবিভাগের প্রধান উপকরণ হিসেবে রয়েছে বর্শা। এটি ২.৫ মি (৮ ফু ২ ইঞ্চি) দৈর্ঘ্যের হয়ে থাকে। যিনি বা যে ক্রীড়াবিদ এ বর্শা ব্যবহার করে ক্রীড়াশৈলী প্রদর্শন করেন, তিনি বর্শানিক্ষেপকারক নামে পরিচিতি পান। বর্শা নিক্ষেপকারী দৌঁড়ের সাহায্যে গতিপ্রাপ্ত হয়ে পূর্ব-নির্ধারিত ও নির্দিষ্ট স্থানে বর্শাটিকে নিক্ষেপ করে থাকেন। পুরুষদের ডেকাথলন ও মহিলাদের হেপ্টাথলন বিভাগে বর্শা নিক্ষেপ ক্রীড়াবিষয় হিসেবে রয়েছে। ঐতিহাসিক দৃষ্টিকোণ খেকেই বর্শা এক ধরনের অস্ত্র ছিল। কিন্তু প্রাচীন গ্রীকরা এটিকে ক্রীড়ায় ব্যবহার করতো যা অদ্যাবধি ক্রীড়াক্ষেত্রে ব্যবহৃত হচ্ছে। বর্শা সর্বদাই হাতে নিক্ষেপ করা হয়ে থাকে। বর্শা নিক্ষেপ এক ধরনের ক্রীড়া বিষয় যা অলিম্পিক ক্রীড়ার সূচনালগ্ন থেকে অদ্যাবধি টিকে রয়েছে। দীর্ঘ লম্ফ, চাকতি নিক্ষেপ, স্ট্যাডিয়ন ফুট রেস এবং শৌখিন কুস্তি খেলার পাশাপাশি এটিও প্রাচীন অলিম্পিক ক্রীড়ার পেন্টাথলন বা পঞ্চ-ক্রীড়ার অন্যতম বিষয় ছিল। একজন ক্রীড়াবিদ বর্শাকে একহাতে ধরে ক্ষীপ্রগতিতে দৌঁড়ুতে থাকেন ও যথাসম্ভব বর্শাটিকে নিক্ষেপ করে সুদুরে প্রেরণে সচেষ্ট হন। অলিম্পিক ক্রীড়ায় এ ক্রীড়াটি প্রাতিষ্ঠানিক ক্রীড়া হিসেবে বিবেচিত। অন্যান্য নিক্ষেপক ক্রীড়াবিষয়ের ন্যায় বর্শা নিক্ষেপও প্রতিযোগী কর্তৃক সর্বোচ্চ গতিতে দৌঁড়ে নির্দিষ্ট দূরত্বে অতিক্রম করতে সক্ষম। এরফলে বর্শাকে ১১৩ কিমি/ঘ গতিবেগে নিক্ষেপ করলে এটি সর্বোচ্চ ১০৪.৮০ মিটার দূরত্বে যেতে সক্ষম। পুরুষদের আধুনিক ও আন্তর্জাতিক প্রতিযোগিতায় বর্শা দণ্ডে কাঠ কিংবা ধাতব পদার্থের ব্যবহার করা হয় যাতে একটি ধারালো ও তীক্ষ্ণ অংশ রয়েছে। আইএএএফ কর্তৃক বর্শার জন্য আরোপিত শর্তাদির কথা বিস্তারিতভাবে উল্লেখ করা হয়েছে। সামগ্রিকভাবে বর্শার দৈর্ঘ্য ২.৬ এবং ২.৭ মি (৮ ফু ৬ ইঞ্চি এবং ৮ ফু ১০ ইঞ্চি) এবং ওজন ৮০০ গ্রাম (২৮ আউন্স) এর মধ্যে হতে হবে। মহিলাদের ক্ষেত্রে বর্শা কিছুটা ছোট ও হাল্কা ধরনের হয়। এটি দৈর্ঘ্যে ২.২ এবং ২.৩ মি (৭ ফু ৩ ইঞ্চি এবং ৭ ফু ৭ ইঞ্চি) এবং ওজনে ৬০০ গ্রাম (২১ আউন্স) এর মধ্যে হতে হবে। The Ancient Olympic Games by Judith Swaddling "databaseOlympics.com"। ২২ আগস্ট ২০০৯ তারিখে মূল থেকে আর্কাইভ করা। সংগ্রহের তারিখ ১৩ ডিসেম্বর ২০১৪।  উইকিমিডিয়া কমন্সে বর্শা নিক্ষেপ সংক্রান্ত মিডিয়া রয়েছে। (IAAF Statement) ওয়েব্যাক মেশিনে আর্কাইভকৃত ২৩ সেপ্টেম্বর ২০১৮ তারিখে – statement of reasons to modify the javelin design Masters World Rankings ওয়েব্যাক মেশিনে আর্কাইভকৃত ৫ ফেব্রুয়ারি ২০১৬ তারিখে IAAF competition rules ওয়েব্যাক মেশিনে আর্কাইভকৃত ২৫ মার্চ ২০০৯ তারিখে
চিত্রা বনমুরগি

চিত্রা বনমুরগি বা রঙিলা বনমুরগি, (ইংরেজি: painted spurfowl), (বৈজ্ঞানিক নাম: Galloperdix lunulata) হচ্ছে pheasant পরিবারের একটি পাখি। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনে এ প্রজাতিটি সংরক্ষিত। BirdLife International (২০১২)। "Galloperdix lunulata"। বিপদগ্রস্ত প্রজাতির আইইউসিএন লাল তালিকা। সংস্করণ 2013.2। প্রকৃতি সংরক্ষণের জন্য আন্তর্জাতিক ইউনিয়ন। সংগ্রহের তারিখ ২৬ নভেম্বর ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) বাংলাদেশ গেজেট, অতিরিক্ত, জুলাই ১০, ২০১২, গণপ্রজাতন্ত্রী বাংলাদেশ সরকার, পৃষ্ঠা-১১৮৪৪৯। Videos and other media
ইন্টারন্যাশনাল ক্লাইম্বিং এন্ড মাউন্টেনিয়ারিং ফেডারেশন

ইন্টারন্যাশনাল ক্লাইম্বিং এন্ড মাউন্টেনিয়ারিং ফেডারেশন (ইংরেজিতে: International Climbing and Mountaineering Federation, সংক্ষেপে: UIAA) আন্তর্জাতিক অলিম্পিক কমিটি স্বীকৃত একটি আন্তর্জাতিক পর্বতারোহণ বিষয়ক সংস্থা। এটি ১৯৩২ সালে ফ্রান্সে প্রতিষ্ঠিত হয়। ২০টি পর্বতারোহণ সংস্থা একত্রীত হয়ে এটি গঠিত হয়। সুইজারল্যান্ডের চার্লস এগমন্ড এটির প্রথম সভাপতি নির্বাচিত হন। প্রতিষ্ঠাতা সদস্যদের দ্বারা নির্ধারিত হয় যে এই সংস্থাটির উদ্দেশ্য হবে “পর্বতারোহণ বিষয়ক সকল সমস্যা বিষয়ে গবেষণা ও সমাধান বির্ণয় করা”। ইন্টারন্যাশনাল ক্লাইম্বিং এন্ড মাউন্টেনিয়ারিং ফেডারেশন বর্তমানে একটি আন্তর্জাতিক নিয়ন্ত্রক সংস্থা যেটি বিশ্বজুড়ে অসংখ্য পর্বতারোহীদের প্রতিনিধিত্ব করে। এটি পর্বতারোহণ বিষয়ক বিভিন্ন বিষয়ে, যেমন নিরাপত্তা, প্রতিযোগিতা, সুরক্ষা বিষয়ে কাজ করে। এই সংস্থাটি আন্তর্জাতিক অলিম্পিক কমিটি কর্তৃক স্বীকৃত। এছাড়া ইউআইএএ বিশ্বের অসংখ্য পর্বতারোহীদের একটি প্ল্যাটফর্ম হিসেবেও কাজ করে। বিশ্বের বিভিন্ন পর্বতারোহণ সংস্থাসমূহের মধ্যে সম্পর্ক উন্নয়নে এবং পর্বতারোহণ খেলার সামগ্রিক উৎকর্ষে এই সংস্থাটি তার কার্যক্রম পরিচালনা করে। সর্বোপরি অলিম্পিক আন্দোলনের আদর্শ বাস্তবায়নের মধ্যে দিয়ে ইউআইএএ আন্তর্জাতিক অঙ্গনে পর্বতারোহণ খেলার প্রতিনিধিত্ব করে। ইউআইএএ পর্বতারোহণের জন্য প্রয়োজনীয় টুলস এবং নিরাপত্তা বিষয়ে বিভিন্ন মান তৈরি ও উন্নয়ন করে। এসব মান বিশ্বব্যাপী পর্বতারোহণ বিষয়ক টুলস উৎপাদনকারী কর্তৃক বাস্তবায়িত হয়। প্রতি বছর এসব উৎপাদক প্রতিষ্ঠানদের অংশগ্রহণে একটি নিরাপত্তা কমিশন বা সেফটি কমিশন মিটিং অনুষ্ঠিত হয়। এই কমিশনটি প্রায় ৬০টি উৎপাদক প্রতিষ্ঠানের সাথে কাজ করে। মান যাচাই করে কমিশনটি এপর্যন্ত ১৮৬১টি পণ্যের স্বীকৃতি দিয়েছে। আন্তর্জাতিক পর্যায়ে অনুষ্ঠিত আইস ক্লাইম্বিং প্রতিযোগিতাসমূহের নিয়ন্ত্রক সংস্থার দায়িত্ব পালন করে ইউআইএএ। ইউআইএএ প্রতি বছর ওয়ার্ল্ড কাপ সার্কিট, অর্ধ-বার্ষিক বিশ্ব চ্যাম্পিয়নশিপ এবং ইয়ুথ ওয়ার্ল্ড চ্যাম্পিয়নশিপ আয়োজন করে, যেগুলোতে ৩০টিরও অধিক দেশের প্রতিযোগীরা অংশগ্রহণ করে থাকে। "Mountain Partnership: Members detail"। www.fao.org। সংগ্রহের তারিখ ২০২৪-০২-০৯।  ইউআইএএ ওয়েবসাইট
বেন ডাঙ্ক

বেন রবার্ট ডাঙ্ক (জন্ম: ১১ মার্চ, ১৯৮৭) কুইন্সল্যান্ডের ইনিসফেল এলাকায় জন্মগ্রহণকারী পেশাদার অস্ট্রেলীয় ক্রিকেটার। অস্ট্রেলিয়া ক্রিকেট দলের অন্যতম সদস্য বেন ডাঙ্ক ঘরোয়া ক্রিকেটে তাসমানিয়ান টাইগার্সের প্রতিনিধিত্ব করছেন। দলে তিনি মূলতঃ বামহাতি ব্যাটসম্যান হিসেবে খেলছেন্ এছাড়াও তিনি উইকেট-কিপার হিসেবেও দক্ষ। অস্ট্রেলীয় আন্তঃরাজ্য ক্রিকেট প্রতিযোগিতায় কুইন্সল্যান্ড বুলসের হয়ে খেলার পর তাসমানিয়ান টাইগার্সের সাথে চুক্তিবদ্ধ হন। ডিসেম্বর, ২০০৯ সালে কুইন্সল্যান্ডের টুয়েন্টি২০ দলে তার অভিষেক ঘটে। ছয় খেলায় ৯৯ বলে ১৪২ রান করেন। তন্মধ্যে ৪০ বলে অপরাজিত ৭০ রানের ইনিংস উল্লেখযোগ্য। অক্টোবর, ২০১০ সালে শেফিল্ড শিল্ডে প্রথমবারের মতো কুইন্সল্যান্ডের প্রতিনিধিত্ব করেন। ২০১২ সালে তাসমানিয়ান টাইগার্স দলে স্থানান্তরিত হন। ১৮ অক্টোবর, ২০১৪ তারিখে কুইন্সল্যান্ডের বিপক্ষে ঘরোয়া একদিনের প্রতিযোগিতায় অপরাজিত ২২৯ রান সংগ্রহ করেন। এরফলে ডেভিড ওয়ার্নারের ১৯৭ রান অতিক্রম করে অস্ট্রেলীয় ক্রিকেটে প্রথম দ্বিশতক হাঁকান তিনি। ২০১৪ সালে ইন্ডিয়ান প্রিমিয়ার লীগে মুম্বই ইন্ডিয়ান্স দলে প্রতিনিধিত্ব করছেন তিনি। ৫ নভেম্বর, ২০১৪ তারিখে দক্ষিণ আফ্রিকা দলের বিপক্ষে টুয়েন্টি২০ আন্তর্জাতিকে অভিষেক ঘটে তার। "Ben Dunk"। ESPNcricinfo। সংগ্রহের তারিখ ৭ জানুয়ারি ২০১১।  "Surprise selection slams Dunk"। brisbanetimes.com.au। Fairfax Media। ২৪ ডিসেম্বর ২০০৯। সংগ্রহের তারিখ ৭ জানুয়ারি ২০১১।  Coverdale, Brydon (৫ অক্টোবর ২০১০)। "Ben Dunk named for Sheffield Shield debut"। ESPNcricinfo। সংগ্রহের তারিখ ৭ জানুয়ারি ২০১১।  "South Africa tour of Australia (November 2014), 1st T20I: Australia v South Africa at Adelaide, Nov 5, 2014"। ESPN Cricinfo। সংগ্রহের তারিখ ৫ নভেম্বর ২০১৪।